Ташиев Шаирбек Кыдыршаевич

Ташиев Шаирбек Кыдыршаевич (16-сентябрь 1976-жыл, Барпы айылы, Сузак району, Жалал-Абад облусу) — кыргызстандык саясатчы жана мамлекеттик ишмер, Кыргыз Республикасынын Жогорку Кеңешинин  VII чакырылышынын (№14 Жалал-Абад шайлоо округу), «Мекенчил» депутаттык тобунун депутаты. Жогорку Кеңештин «Транспорт, коммуникациялар, архитектура жана курулуш» боюнча комитетинин мүчөсү.

 Өмүр баяны 

 Бала чагы 
Шаирбек Ташиев — 1976-жылы 16-сентябрда Жалал-Абад облусунун Сузак районуна караштуу Барпы айылында туулган.

 Билими 
Жогорку билими бар. 1997-жылы Жалал-Абад Коммерциялык институтун «Коммерциялык ишкердүүлүк» адистиги боюнча аяктаган. 2000-жылы Кыргыз Республикасынын Президентинин алдындагы Башкаруу академиясынан “Бизнес башкаруу” багытында магистрдик даража алган. 2011-жылы Москва шаарындагы Бажы академиясын ийгиликтүү бүтүргөн.

 Үй-бүлөсү 
Үй бүлөлүү, төрт баланын атасы.

 Эмгек жолу 
2000-жылы — Жалал-Абад мамлекеттик университетинин Эл аралык бөлүмүндө жетектөөчү адис болуп эмгек жолун  баштаган.

2001-жылы — Бишкек шаарынын Октябрь райондук администрациясында жетектөөчү адис болуп иштеген.

2001–2003-жж. — Мамлекеттик монополияга каршы комиссияда жетектөөчү жана башкы адис кызматтарын аркалаган.

2003–2013-жж. — ар кандай кызматтарда — инспектор, улук инспектор, башкы инспектор, посттун башчысы, ошондой эле Жалал-Абад бажы башкармалыгынын башчысынын орун басары болуп иштеген.

2015–2021-жж. — “Джалал-Абадский нефтеперерабатывающий завод” ЖЧКсын жетектеген.

2016–2020-жж. — Жалал-Абад шаардык кеңешинин депутаты болгон.

2021-жылы — Жалал-Абад №14 бир мандаттуу округунан VII чакырылыштагы Кыргыз Республикасынын Жогорку Кеңешине депутат болуп шайланган.

 Булактар 

 Шилтемелер 
Жогорку Кеңештин сайтындагы барагы

Категория:Жогорку Кеңеш
Категория:Депутаттар
Категория:Кыргыз Республикасынын Жогорку Кеңешинин VII чакырылышынын депутаттары